Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Juudeassa ja Samariassa tapahtui väkivaltaisia yhteenottoja.
Poliisi neutraloi islamistiterroristin Jerusalemissa.
Israel avasi suurlähetystönsä Bahrainissa, -
ja Papua-Uudesta-Guineasta tuli neljäs maa, -
joka on siirtänyt suurlähetystönsä Jerusalemiin.
Israelin presidentti Isaac Herzog vieraili Slovakiassa ja Itävallassa.
Väkivaltaisia yhteenottoja puhkesi Juudeassa ja Samariassa viime yönä.
Puolustuslaitos jatkaa heltymättä terrorismin vastaista sotaansa.
IDF, Shin Bet ja rajapoliisin erikoisjoukot -
suorittivat laajoja terrorismin vastaisia toimia Länsirannalla.
Ne pidättivät yhteensä 19 terrorismista epäiltyä henkilöä.
Lisäksi takavarikoitiin paljon aseita, -
mukaan lukien omatekoisia räjähteitä, jotka olivat jo käyttövalmiita.
Monin paikoin puhjenneiden mellakoiden ja tulitaistojen lisäksi -
laukaistiin omatekoinen räjähde IDF:n pioneeripanssarivaunun alla.
Vaunu oli Nur Shamsin leirissä etsimässä räjähteitä, -
joita käytetään kevyitä panssariautoja vastaan.
Onneksi kukaan Israelin joukoista ei loukkaantunut missään tilanteessa.
Sen sijaan Iranin kätyri PIJ vahvisti yhden jäsenensä kuolleen -
tulitaistossa Israelin erikoisjoukkojen kanssa.
Miehittäjän joukot tekivät ratsian pakolaisleirillemme aamunkoitteessa.
Lähdimme joukkoja vastaan räjähteet mukana ja raskaasti tulittaen.
Vaurioitimme heidän ajoneuvoaan.
Juudean ja Samarian laajojen terrorismin vastaisten toimien lisäksi -
kello 21.05 eilen illalla palestiinalainen islamistinainen -
yritti puukottaa israelilaista poliisia Jerusalemin vanhassa kaupungissa.
Rutiinitoiminnan aikana vanhan kaupungin Huta-portilla -
nainen ryntäsi kohti minua ja alkoi puukottaa voimalla vyötäröni seutua.
Käsitin heti, että vastassani oli terroristi.
En kuitenkaan avannut tulta, koska paikalla oli paljon jalankulkijoita, -
Temppelivuorelta poistuvia rukoilijoita.
Työnsin häntä käsillä ja jaloilla ja neutraloin hänet voimalla.
Hän pudotti teräaseen, kun sain hänet maahan, ja uhka oli ohi.
Rajapoliisitiimi ja minä nujersimme ja pidätimme hänet.
Vaikka poliisia yritettiin puukottaa useita kertoja vyötäröön, -
hän ei saanut vammoja, koska teräase ei läpäissyt panssariliiviä.
Yhdysvallat tehostaa Israelin -
ja palestiinalaisten terroristiryhmien välisten jännitteiden purkuyrityksiä -
Egyptin välityksellä.
Samaan aikaan Yhdysvallat koettaa tunnistaa mahdollisuuksia ratkaista -
vuosikymmeniä vanha Israelin ja Libanonin konflikti -
eritoten maarajasta käydyn kiistan osalta.
Iranin kätyri Hizbollah on hyödyntänyt kiistaa -
oikeutettuna motiivina provosoida Israelia toistuvasti.
USA:n presidentin erityiskoordinaattori Amos Hochstein vierailee Lähi-idässä -
keskustellakseen sekä Israelissa että Libanonissa viranomaisten kanssa.
Libanonin viranomaisia tavattuaan Hochstein painotti, -
että hän antaa vierailunsa päätteeksi arvion siitä, -
onko nyt otollinen hetki uudelle diplomaattiselle ponnistukselle.
Olen viime päivinä ollut kuuntelemassa Libanonin hallinnon näkemyksiä, -
ja lähden itse etelään katsomaan Sinistä rajalinjaa ja sen lähialueita -
ymmärtääkseni ja oppiakseni lisää siitä, -
mitä tilanteen ratkaisemiseksi tarvitaan.
Nyt minun on aika kuulla toista osapuolta heidän näkemyksistään -
ja tehdä arvio, olisiko nyt oikea aika ja otollinen hetki saavuttaa ratkaisu.
Ilman muuta Yhdysvallat tukee aina -
vakautta ja turvallisuutta luovaa politiikkaa.
Hochsteinin pohtiessa Libanonin ja Israelin rajankäyntiä -
USA:n turvaneuvoston Lähi-idän ja Pohjois-Afrikan koordinaattori -
ja presidentin apulaisavustaja Brett MacGurk matkusti Saudi-Arabiaan, -
koska USA haluaa kiihdyttää sellaisen sopimuksen solmimismahdollisuutta, -
joka sisältäisi myös Israelin ja Saudi- Arabian suhteiden normalisoinnin.
Kolme vuotta sen jälkeen kun Abraham-sopimukset allekirjoitettiin -
entisen presidentti Donald Trumpin tuella, -
Israelin ulkoministeri Eli Cohen vieraili -
Bahrainin ulkoministeri Abdullatif al-Zayanin luona Manamassa -
vihkimässä Israelin Bahrainin-suurlähetystön käyttöön.
Minulle on suuri ilo seistä tässä edessänne tänään -
juhlimassa Israelin Bahrainin-suurlähetystön avaamista.
Tämä tilaisuus kuvastaa yhteistä tahtoamme -
vahvistaa ja kehittää kahdenvälisiä suhteitamme, -
jotka tuovat loppujen lopuksi rauhaa, -
turvallisuutta ja vaurautta kaikille alueemme kansoille.
Cohen puolestaan kertoi Israelin arvostavan syvästi -
suhteiden syventymistä Bahrainiin -
ja antoi Jumalalle kunnian siitä, -
että Israelin suurlähetystö avattiin Manamaan.
Meillä on juutalaisuudessa siunaus -
historiallisten tapahtumien juhlimista varten.
"Annoit meille elämän, elätit meitä -
ja autoit meitä saavuttamaan tämän hetken." Aamen.
Löysin Manamasta aidon kumppanin edistämään yhteisiä intressejämme -
sekä ystäviä, jotka jakavat kohtuuden, -
suvaitsevaisuuden ja vakauden arvot.
Pääministeri Benjamin Netanjahu allekirjoitti Abraham-sopimukset -
lähes kolme vuotta sitten, -
ja täällä Bahrainissa -
teidän ylhäisyytenne allekirjoitti ne historialliset sopimukset.
Se käynnisti dramaattisimman muutoksen parempaan Lähi-idässä -
kahteenkymmeneen vuoteen.
Lähi-idän maat ovat astuneet -
uuteen yhteistyön, vakauden, vaurauden ja rauhan aikaan -
niiden rauhan- ja normalisointi- sopimusten ansiosta, -
jotka rohkeat johtajamme solmivat.
Papua-Uusi-Guinea avasi tänään suurlähetystönsä Jerusalemissa.
Se on neljäs valtio, joka on siirtänyt lähetystönsä Israelin pääkaupunkiin.
Papua-Uuden-Guinean pääministeri James Marape, -
joka on uudestisyntynyt kristitty, -
saapui Israeliin pastoridelegaation johdossa -
osallistuakseen historialliseen tilaisuuteen.
Hän kertoi aikovansa myös solmia useita yhteisymmärryspöytäkirjoja -
syventääkseen maansa yhteistyötä Israelin kanssa lukuisissa asioissa.
Suurlähetystön avaaminen tänne on ensimmäinen askel -
läheisempiin kahdenvälisiin suhteisiin.
Se on meille kristittynä maana myös tärkeä asia.
Sitten Eurooppaan. Israelin presidentti Isaac Herzog -
päätti kaksipäiväisen virkamatkan Slovakiaan ja Itävaltaan.
Matkan aikana hän korosti Israelin syvää sidettä kumpaankin maahan.
Matkan ensimmäisellä osuudella -
Herzog tapasi Slovakian presidentti Zuzana Čaputován.
Herzog painotti arvostavansa henkilökohtaisesti -
Slovakian aktiivista kamppailua antisemitismiä vastaan.
Kiitos, rouva presidentti, lämpimästä vastaanotosta.
Onnittelen teitä ja koko kansaanne Israelin ja sen kansalaisten puolesta -
ja toivotan teille edelleen vaurautta ja kasvua kansana ja valtiona.
Pidän tervetulleena Slovakian tärkeitä ja tarmokkaita ponnisteluita -
kitkeä pois antisemitismi ja holokaustin kieltäminen, -
jotka nostavat päätään ja uhkaavat moraaliarvoja, oikeutta ja ihmisarvoa -
Slovakiassa ja koko Euroopassa.
Herzog korosti myös Lähi-idän monimutkaisia kysymyksiä.
Hän kertoi toivostaan, -
että useammat Euroopan maat tukisivat Slovakian rinnalla Israelia -
pimeyttä, vihaa ja terrorismia vastaan.
Elämme aikaa, jossa Lähi-itä muuttuu yhdeltä laidalta toiselle.
Pimeyden, vihan ja terrorismielementtien -
sekä valon, edistyksen, rauhan ja ystävyyden voiman rajankäynti -
on selvempää kuin koskaan ennen.
Kiitämme siitä, -
että Slovakia tukee Israelia näissä keskeisissä asioissa -
ja pysyy lujana ja vakaasti -
kriittisen poliittisen yhtälön oikealla puolella.
Kehotan myös muita Euroopan maita noudattamaan esimerkkiänne.
Bratislavasta Herzog jatkoi matkaa Wieniin, -
missä hän tapasi Itävallan presidentti Alexander Van der Bellenin -
ja hänen jälkeensä Itävallan liittokansleri Karl Nehammerin.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljien ja siskojen puolesta -
sekä rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen.
Suomennos: Maija Tuukkanen